| ## 7. Imitacijos, jų rūšys. Rašymo technika Mokymo ir mokymosi tikslai: 1. Žinoti ir atpažinti kūriniuose įvairias imitacijų rūšis. 2. Gebėti sukurti įvairių rūšių imitacijų eskizus: paprastą, sustambintą, veidrodinį, vėžinį. Imitaciją, kaip suformuotą darinį, sudaro trys elementai: proposta (vedmuo), risposta (sekmuo) ir propostą kitame balse lydintis, kontrapunktuojantis elementas. Šis elementas gali būti vadinamas poteme. Taigi imitacija yra baigtinis darinys. Imitacinės grandys būna skirtingos dėl dviejų priežasčių: 1) skiriasi vertikalaus poslinkio indeksu (index verticalis). Indeksas išreiškiamas laipsniais. Pvz., rispostai mėgdžiojant propostos darinį oktavos intervalu Iv bus 7. 2) skiriasi horizontalaus poslinkio indeksu. Horizontalų poslinkį matuojame taktais ir žymime Ih (index horizontalis). Imitacijų rūšys. Yra tiksliosios ir netiksliosios imitacjos. Tikslioji imitacija yra tada, kai risposta kartojama primos arba oktavos intervalu, pasibaigus propostai. Pavyzdys Nr. 10 Netiksli imitacija yra tada, kai imituojama kitu intervalu – pvz., kvintos. Žinoma: 1) vertikaliai kaičioji imitacija; Pavyzdys Nr. 11 2) horizontaliai kaičioji imitacija. Pavyzdys Nr. 12 Veidrodinė – inversinė imitacija. (Lot. inversio – „apvertimas“). Proposta imituojama priešingos krypties intervalų slinktimis. Propostos apvertimo ašis priklauso nuo dermės: mažorinėje dermėje parašytos propostos ašis Renesanso muzikoje yra antrasis dermės laipsnis, o minore – ketvirtasis. Pavyzdys Nr. 13 Augmentacinė imitacija. Proposta imituojant sustambinama, t. y. augmentuojama(lot. augeo– didinu). Pavyzdys Nr. 14 Diminucinė imitacija. Imitacijos risposta susmulkinama (lot. diminution – susmulkinimas). Pavyzdys Nr. 15 Vėžinė imitacija. Risposta imituojama nuo paskutinio propostos garso, nuo pabaigos iki pradžios (horozontali inversija). Risposta gali būti augmentuota arba priešingai – diminucinė. Pavyzdys Nr. 16 Ritminė (izoritminė) imitacija. Risposta atkartoja propostos ritmą, o propostos melodinė linija keičiasi. Pavyzdys Nr. 17 Imitacijų pavyzdžiai Sibelius programoje: >>>parsisiūsti *** Klausimai žinioms pasitikrinti |