| ## 9. Sudėtingasis dvibalsis kontrapunktas ir jo rūšys Mokymo ir mokymosi tikslai: Žinoti sudėtingojo kontrapunktogriežtojo stiliaus melodijų kontrapunktavimo principus. Žinoti kontrapunkto sandaros principus, vertikalaus ir horizontalaus balsų perstatymo technologiją. Mokėti atpažinti, analizuoti ir sukurti įvairių rūšių sudėtingojo kontrapunkto pavyzdžius. Sudėtingas is kontrapunktas nuo paprastojo skiriasi tuo, kad pirmasis kontrapunktinis darinys kuriamas numatant vertikaliąją, horizontaliąją ar dvigubą vietokaitą. Kaičiojo kontrapunkto rūšys: vertikaliai kaitusis (oktavos, decimos, duodecimos), horizontaliai kaitusis, dvejopai kaitusis kontrapunktas. Veidrodinis kontrapunktas. Kokia balsų vietokaitos prasmė? Kompozitorius, dėl balsų vietokaitos naudodamas tą pačią medžiagą, išgauna vis kitokį horizontalių melodinių linijų bei vertikalės skambesį. Rašant dvigubą oktavos kontrapunktą, kontrapunktinis darinys bus perkeliamas vertikalia ašimi oktavos intervalu. Vertikalaus poslinkio indeksas, kai balso vietokaita siekia oktavą, užrašomas Iv = 7 arba Iv =14, kai perkeliama per dvi oktavas, Iv = 21, kai per 3 oktavas). Galima kontrapunktinį balsą perkelti ir priešinga kryptimi. Tada Iv = -7 arba Iv = -14 bei Iv = -21. Indeksas užrašomas skaičiumi 7, nes yra susijęs su laipsniais, susidarančiais tarp oktavos intervalo kraštinių garsų. Sudėtingojo oktavos kontrapunkto sąskambių kaitos lentelė: Prima (0) po Iv = -7 perstatymo virsta oktava (7) Sekunda (1) po Iv= -7 virsta septima (6) Terija (2) ) po Iv= -7 virsta seksta (5) Kvarta (3) ) po Iv= -7 virsta kvinta (4) Kvinta (4) ) po Iv= -7 virsta kvarta (3) Seksta (5) ) po Iv= -7 virsta tercija (2) Septima (6) ) po Iv= -7 virsta sekunda (1) Oktava (7) ) po Iv= -7 virsta prima (0) Rašant vertikalųjį sudėtingąjį dvibalsį kontrapunktą, naudojama trečioji – pagalbinė eilutė. Pavyzdys Nr. 28 Jei kuriame dvigubą oktavos kontrapunktą, tai kvinta, esanti tarp dviejų viršutinių balsų, apvertus virsta kvarta, o šis intervalas griežtajame stiliuje, kaip žinoma, yra disonansas ir nenaudotinas, jei yra neparuoštas. Todėl užtūrą reikia formuoti apatiniame balse. Pavyzdys Nr. 29 Decimos (9) sudėtingojo kontrapunkto tiesioginio vertikalaus balsų perstatymo pokyčio indeksai yra 9, 16 (dvi oktavos) ir 23 (trys oktavos), priešinio perstatymo - -9, -16, -23. Duodecimos (11) sudėtingojo kontrapunkto tiesioginio vertikalaus balsų perstatymo indeksai yra 11, 18 (dvi oktavos), 25 (trys oktavos), o priešinio perstatymo - -11,-18, -25. Ypatingieji sudėtingieji kontrapunktai Oktavos, decimos bei duodecimos kontrapunktų išvestiniai dariniai skiriasi tik vertikaliu poslinkiu. Renesanso muzikoje (ypač ričerkaruose) naudojami ir kiti sudėtingieji kontrapunktai – horizontalusis, veidrodinis, susmulkintasis bei sustambintasis, kai keičiasi darinių faktūra, melodikos judėjimo kryptis ir ritmas. Vienu metu gali būti naudojamos kelios sudėtingojo kontrapunkto balsų perstatymo galimybės. 1. Horizontalusis kontrapunktas pasižymi tuo, kad išvestiniame darinyje, sukeitus balsus vietomis, vienas jų pasislenka horizontaliai (index horizontalis – Ih) puse, visu taktu ar dviem taktais. 2. Veidrodiniame sudėtingame kontrapunkte balsai sukeičiami vietomis bei apverčiami, apvertimo ašimi pasirenkant II laipsnį (jei dermė mažorinė) arba IV (jei dermė minorinė). 3. Vėžiniame kontrapunkte vienas iš darinio balsų yra užrašomas priešinga judėjimo kryptimi, pradedant nuo paskutinio garso. 4. Susmulkintame (diminuciniame) išvestiniame darinyje vienas balsas gali būti užrašomas smulkesnėmis natomis negu pagrindinis. 5. Sustambintame (augmentaciniame) darinyje vienas iš išvestinių balsų yra užrašomas stambesnės vertės natomis negu pradinis. 6. Gali būti taikomi keli sudėtingojo kontrapunkto variantai – horizontalaus poslinkio ir duodecimos vertikalaus perstatymo galimybės. Pavyzdys Nr. 30 Užrašome pagrindinę melodiją Pavyzdys Nr. 31 Į B1 eilutę įršome išvestinį darinį, kurio Ih = I t., o Iv = 4, t.y. pasirenkame duodecimos sudėtingojo kontrapunkto perstatymo galimybes. Pavyzdys Nr. 32 Į A eilutę įrašome kontrapunktuojantį balsą. Beje, skambės tik B ir A balsai arba B1 ir A, todėl B ir B1 balsų derinti nereikia. Pavyzdys Nr. 33 Pradinį ir išvestinį darinį perrašome. Dar reikėtų sukurti jungtį, pereinančią į išvestinį darinį ir antrojo darinio pabaigą. Galima sukurti daug išvestinių cantus firmus variantų. Pavyzdys Nr. 34 *** Analizuojami kūriniai: 1. Josquino motetas Alma Redemptoris mater-Ave regina coelorum (dvigubas oktavos kontrapunktas). 2. Obrechto mišių Je ne demande antrasis Agnus Dei (decimos kontrapunktas). 3. Moulu Missa duarum faciendum (horizontaliai kaitusis kontrapunktas). *** Klausimai žinioms pasitikrinti |