| ## 14. Paprastasis ir sudėtingasis tribalsis kontrapunktas Mokymo ir mokymosi tikslai: Žinoti pagrindinius griežtojo stiliaus tribalsumo darybos principus. Gebėti sukurti tribalsio paprastojo ir sudėtingojo kontrapunkto eskizus. Sudėtingasis tribalsis kontrapunktas yra gaunamas paprastojo tribalsio kontrapunkto – išeitinio darinio – balsus keičiant vertikaliai ir horizontaliai. Svarbiausia, kad po balsų vietokaitos darni skambėjimo kokybė, būdinga giežtajam stiliui, išliktų nepažeista. Pradinis tribalsio kontrapunkto darinys gali turėti 5 išvestinius darinius. Pavyzdys Nr. 50 Pradinis darinys gali turėti jungtį, bet gali būti ir be jungties. Griežtojo stiliaus kūryboje buvo naudotos trys vertikalių kontrapunktų rūšys: sudėtingasis tribalsis oktavos kontrapunktas, duodecimos ir decimos kontrapunktai. 1. 1. Sudėtingasis trigubasis oktavos kontrapunktas. Šio kontrapunkto Iv = -7, -14, -21 Kuriant pradžios darinį – paprastąjį tribalsį kontrapuntą, reikia vengti kvintakordo, sekstakordo ir kvartsekstakordo pradžios darinio stipriosiose dalyse, nes apversta kvinta virsta nepageidaujama griežtajame stiliuje kvarta. Taip pat reikia vengti nonos užtūros viršutiniuose balsuose, nes sukeitus balsus vietomis susidaro septimos užtūros. Pavyzdys Nr. 51 2. Sudėtingasis trigubasis duodecimos kontrapunktas. Šio kontrapunkto Iv = -11, -18, -25 Pradžios darinyje (O) reikia skirti dėmenį sekstos ir septimos sąskambiams, kurie balsų vietokaitoje gali tapti disonuojančiais. Pavyzdys Nr. 52 3. Sudėtingasis trigubasis decimos kontrapunktas. Šio kontrapunkto Iv= -9, -16, - 23 Tai rečiausiai naudojama trigubojo kontrapunkto rūšis. Pavyzdys Nr. 53 4. Horizontalusis kontrapunktas. Šio kontrapunkto Ih gali būti 1, 2 ar 3. Jungiant horizontalaus ir vertikalaus poslinkio galimybes, gaunamas ypatingasis sudėtingasis trugubasis kontrapunktas. Pavyzdys Nr. 54 5. Veidrodinis kontrapunktas. Veidrodiniame trigubame kontrapunkte gali būti verčiami visi trys balsai pagal simetrijos ašį, atsižvelgiant į tai, ar darinys yra sukurtas mažorinėje dermėje (tada simetrijos ašis – II l.), ar minorinėje (IV l.) Pavyzdys Nr. 55 *** Analizuojami kūriniai: 1. Ockeghemo chanson „Malheur me bat “, Obrechto mišių Sub tuum praesidium dalis Kyrie. 2. Kitų XVI a. autorių tribalsės kompozicijos ar atskiri fragmentai. *** Klausimai žinioms pasitikrinti |